《题偶武孟江雨轩》
元代·谢应芳

春雨如暗尘，江乡昼冥冥。幽人感时变，于兹事耕耘。

江南亦屡作，江风穆而清。土膏润如酥，草木努甲生。

此竟谁为之？曰维天之诚。我艺我稷黍，我轩洎我宇。

晨兴带经锄，宁惜作劳苦。嘉苗既芃芃，田畯为之喜。

霜飙一披拂，致此岁功美。斗酒以自劳，共入此室处。

矧兹值时康，乐哉咏江雨。

作者简介：谢应芳（1295～1392）元末明初学者。字子兰，号龟巢，常州武进（今属江苏）人。自幼钻研理学，隐白鹤溪上，名其室为“龟巢”，因以为号。授徒讲学，议论必关世教，导人为善，元末避地吴中，明兴始归，隐居芳茂山，素履高洁，为学者所宗，有《辨惑编》、《龟巢稿》等。